La Casa de la Marquesa acollirà la II Taula rodona 'Nutrició i salut emocional. L'entrenament invisible'
29 març 2019

## La Casa de la Marquesa acollirà la II Taula rodona 'Nutrició i salut emocional. L'entrenament invisible'29 març 2019Última actualització: 14 juliol 2025

![](../gestion/img/frances_190329_0391.jpg)  
  

La regidora delegada de Polítiques Saludables, Liduvina Gil ha comparegut per informar que la Casa de la Marquesa acollirà el pròxim 4 abril a partir de les 19.30 hores, la II Taula rodona titulada "Nutrició i salut emocional. L'entrenament invisible". Gil ha estat acompanyada pels dos ponents que participaran en la jornada: Víctor Rubio, entrenador i professor, i Esteban Peiró, Màster en dietètica i nutrició.

Tal com ha informat l'edil, la iniciativa va adreçada a entitats esportives tot i que també està oberta al públic en general. "_Comptarem amb dos experts en la matèria per explicar com afecta la nostra alimentació als nostres sentiments i a l'inrevés. Aquestes conductes es poden corregir mitjançant la utilització d'eines que passen per aspectes emocionals i alimentaris_" va declarar **Liduvina Gil**.

Per la seua banda, **Víctor Rubio**, ha explicat que "_la recerca de l'equilibri es trastoca per aspectes com l'estrés, els horaris o el pas del temps. La nutrició i el teu estat emocional condiciona no només el rendiment esportiu sinó el nostre dia a dia a la feina, per exemple" "Les persones som emocions. Com mengem i les nostres emocions el condicionen tot_".

Finalment, **Esteban Peiró** ha incidit que "_intentarem explicar i desxifrar la pregunta clau sobre la relació entre l'alimentació i el nostre estat d'ànim. Ja sabem que les emocions poden estar condicionades pels nostres propis gens_" i destacat que "l_a vida mateixa és molt dura i el nostre rendiment diari requereix conéixer aquests aspectes. Tot el que ens passa diàriament suposa una càrrega i estic convençut que la gent que vinga a la xerrada descobrirà que amb una correcta alimentació ens anem a equilibrar emocionalment_".